
Parlamentul României

Camera Deputaţilor

	COMISIA PENTRU TRANSPORTURI ŞI INFRASTRUCTURĂ


	Bucureşti,
	6 mai 2015

	Nr.
	4c-26/16/2015


BIROUL PERMANENT 
AL CAMEREI DEPUTAŢILOR


Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.26/2014 pentru modificarea alin.(3) al art.26 din Regulamentul privind transportul pe căile ferate din România, aprobat prin Ordonanţa Guvernului nr.7/2005, transmis Comisiei pentru dezbatere şi avizare în fond, cu adresa nr. PL.x 38 din 9 februarie 2015.

PREŞEDINTE,

Mihai LUPU
Comisia pentru transporturi şi infrastructură
e-mail: cp26@cdep.ro
[image: image2.png]ROMANIA




Parlamentul României

Camera Deputaţilor
COMISIA PENTRU TRANSPORTURI ŞI INFRASTRUCTURĂ
	Bucureşti,
	6 mai 2015

R A P O R T   

 asupra proiectului de Lege privind aprobarea Ordonanţei Guvernului nr.26/2014 pentru modificarea alin.(3) al art.26 din Regulamentul privind transportul pe căile ferate din România, aprobat prin Ordonanţa Guvernului nr.7/2005
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege privind aprobarea Ordonanţei Guvernului nr.26/2014 pentru modificarea alin.(3) al art.26 din Regulamentul privind transportul pe căile ferate din România, aprobat prin Ordonanţa Guvernului nr.7/2005, transmis cu adresa nr. PL.x 38 din 9 februarie 2015, înregistrat cu nr.4c-26/16/2015 din 10 februarie 2015.
Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

La întocmirea prezentului raport Comisia a avut în vedere:

· avizul favorabil al Consiliului Legislativ nr.944/27.08.2014;
· avizul favorabil al Comisiei juridice, de disciplină și imunități nr.4c-11/120/19.02.2015.
Senatul a adoptat proiectul de lege în şedinţa din 5 februarie 2015.

Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa din 28 aprilie 2015.
La lucrările Comisiei au fost prezenţi 22 de deputaţi, din totalul de 22 de membri ai Comisiei.

    Proiectul de lege are ca obiect de reglementare modificarea alin.(3) al art.26 din Regulamentul privind transportul pe căile ferate din România, aprobat prin Ordonanţa Guvernului nr.7/2005, în sensul stabilirii unei noi limite maxime a daunelor-interese care pot fi acordate, aceasta fiind stabilită la echivalentul în lei a sumei de 190.000 euro. 
La dezbaterile comisiei au participat, în calitate de invitaţi, doamna Magdalena Grigore, Secretar de Stat în cadrul Ministerului Transporturilor şi doamna Cristina Militaru, director în cadrul Ministerului Transporturilor.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu majoritate de voturi, adoptarea proiectului de Lege privind aprobarea Ordonanţei Guvernului nr.26/2014 pentru modificarea alin.(3) al art.26 din Regulamentul privind transportul pe căile ferate din România, aprobat prin Ordonanţa Guvernului nr.7/2005, în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

	SECRETAR,

	Mihai LUPU

	    Constantin GALAN


Consilier parlamantar, Ana Maria Schaer

Expert parlamentar, Monica Gabriela Tudor

